น้ำมันปิดร่วงอีก/หุ้นดาวโจนส์,ทองบวก
หุ้นดาวโจนส์ปิดบวก 53.79 จุด ด้านราคาน้ำมัน ร่วงอีก 1.48 ดอลลาร์ ขณะที่ทองคำเพิ่มขึ้น 4 ดอลลาร์
16 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,987.02 จุด เพิ่มขึ้น 53.79 จุด หรือ + 0.15% ดัชนี เอสแอนด์พี 500 ปิดที่ 4,360.03 จุด ลดลง 14.27 จุด หรือ -0.33% ดัชนี แนสแดค ปิดที่ 14,543.13 จุด ลดลง 101.82 จุด หรือ -0.70%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 15 ก.ค. หลังจากนายเจอโรม พาวเวล ประธานธนาคารกลางสหรัฐ (เฟด) ได้แถลงต่อสภาคองเกรสในวันที่ 2 ซึ่งเขายังคงเชื่อมั่นว่าเงินเฟ้อของสหรัฐที่พุ่งขึ้นในขณะนี้เกิดจากปัจจัยชั่วคราวสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม ลดลง 1.48 ดอลลาร์ ปิดที่ 71.65 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกันยายน ลดลง 1.29 ดอลลาร์ ปิดที่ 73.47 ดอลลาร์ต่อบาร์เรล นักลงทุนกังวลว่าปริมาณน้ำมันในตลาดอาจสูงขึ้นหลังจากซาอุดีอาระเบียและสหรัฐอาหรับเอมิเรตส์ (UAE) บรรลุข้อตกลงเพิ่มกำลังการผลิต ราคาทองคำตลาดโคเม็กซ์งวดส่งมอบเดือนสิงหาคม เพิ่มขึ้น 4 ดอลลาร์ ปิดที่ 1,829.00 ดอลลาร์ต่อออนซ์